ET
23.5.2022
Euroopa Liidu Teataja
C 207/13
5.
Kas liidu õigusega ja eriti direktiivi 2014/24/EL artikli 57 lõike 4 punktiga d on kooskõlas ka Portugali õiguses CCP artikli 70 lõike 2 punktis g ette nähtud lahendus, et pakkumuse võib seetõttu, et on veenvaid kaudseid tõendeid tegude, kokkulepete, praktika või teabe kohta, mis võivad rikkuda konkurentsieeskirju, hankest kõrvale jätta üksnes konkreetses hankemenetluses, milles need tegurid tuvastatakse?
(1) (2)
Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).
Riigihangete seadustik (Código dos Contratos Públicos).
QB 8. veebruaril 2022 esitatud apellatsioonkaebus Üldkohtu (neljas koda) 8. detsembri 2021. aasta otsuse peale kohtuasjas T-71/21: QB versus komisjon (Kohtuasi C-88/22 P) (2022/C 207/18) Kohtumenetluse keel: inglise Pooled Apellant: QB (esindaja: radca prawny R. Wardyn) Teine menetlusosaline: Euroopa Komisjon
Apellandi nõuded Apellant palub Euroopa Kohtul: — vaidlustatud kohtuotsus täies ulatuses tühistada; ning sellest tulenevalt — tühistada Euroopa Komisjoni 6. aprilli 2020. aasta ja 3. novembri 2020. aasta otsused, või kui see ei ole võimalik, — saata kohtuasi tagasi Üldkohtule ning — jätta Euroopa Komisjoni kohtukulud tema enda kanda ja mõista temalt välja apellandi kohtukulud mõlemas kohtuastmes.
Väited ja peamised argumendid Apellant esitab apellatsioonkaebuse põhjendamiseks ühe väite, mille kohaselt on rikutud personalieeskirjade VII lisa artikli 4 lõiget 1, ning väidab, et Üldkohus: — eksis apellandi põhilise tegevusala kindlaksmääramisel, kui ta jättis arvesse võtmata apellandi tehtud töö Poola riigile ja tema kohtuniku staatuse; — eksis „teisele riigile tehtud töö“ tingimuste määratlemisel; — jättis tähelepanuta ja arvesse võtmata apellandi tehtud töö Poola riigile ja tema kohtuniku staatuse, kui ta analüüsis erandit „teisele riigile tehtud töö“.